20 iyul kuni Meksika shimolidagi Durango shtatida noma’lum shaxslar tomonidan hujum uyushtirilishi natijasida 11 kishi o‘ldirilgan. Mahalliy politsiyaning ma’lum qilishicha, hujum oqibatida yana 5 kishi jarohatlangan. Hujum qiluvchilar voqea joyidan darhol g‘oyib bo‘lishgan. Ayni vaqtda ularni qidirish borasidagi ishlar natija bermayapti. Ma’lum bo‘lishicha, hujumga uchraganlar Sapioris qishlog‘ida yashovchi kishilar bo‘lgan. Jarohatlangan 5 kishidan birining ahvoli juda og‘irligi aytilgan. Huquqni muhofaza qilish organlari tekshiruv va qidiruv ishlarini olib bormoqda.